Diari Oficial de la Generalitat Valenciana


Sumari del DOGV 6993, del 28-03-2013 (2013/3109)

RESOLUCIÓ de 26 de març de 2013, de la consellera d'Educació, Cultura i Esport, sobre delegació de competències en determinats òrgans.
--------------------------------------------------------------------------------------------------------------------------------------

### Dades del document

Número de DOGV
:   6993

Data del DOGV
:   28-03-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/3109


Data del document
:   26-03-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 26 de març de 2013, de la consellera d'Educació, Cultura i Esport, sobre delegació de competències en determinats òrgans. [2013/3109]  
Els canvis produïts en l'estructura de l'administració de la Generalitat derivats de l'aprovació del Decret 179/2012, de 14 de desembre, del Consell, pel qual s'establix l'estructura orgànica bàsica de la Presidència i de les conselleries de la Generalitat, fan necessari concretar l'exercici de determinades competències existents de conformitat amb la nova organització d'esta conselleria, establida en el Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, amb vista a aconseguir la màxima agilitat i eficàcia en la gestió dels assumptes la competència dels quals té assignada.  
Per això, de conformitat amb el que establixen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i fent ús de les facultats que em conferix l'article 63 de la Llei 5/1983, de 30 de desembre, del Consell, resolc:  
  
Primer  
Es delega en les persones titulars de les secretaries autonòmiques i de la subsecretaria, dins del seu àmbit funcional, les competències relatives a:  
1. La resolució dels recursos de reposició que es puguen interposar en relació amb els expedients relatius a la gestió de subvencions dels programes pressupostaris adscrits al seu àmbit competencial.  
2. Les resolucions de concessió de subvencions de manera directa, que corresponguen al seu àmbit competencial, a què es referixen els articles 22.2 i 28 de la Llei 38/2003, de 17 de novembre, General de Subvencions, i els articles 45 i concordants del Text Refós de la Llei d'Hisenda Pública de la Generalitat Valenciana, aprovat per decret legislatiu de 26 de juny de 1991. No obstant això, s'exceptuen les subvencions concedides a l'empara del que disposa l'article 45 lletra c del Text Refós de la Llei d'Hisenda Pública de la Generalitat Valenciana.  
  
  
Segon  
Es delega en la persona titular de la Secretaria Autonòmica d'Educació i Formació les competències relatives a:  
1. La resolució de modificació de l'autorització de centres docents privats no universitaris i dels centres docents públics no universitaris de titularitat diferent de la Generalitat, en les circumstàncies enumerades en l'article 13.1 i en la disposició final primera del Reial Decret 332/1992, de 3 d'abril, per la qual es regulen les autoritzacions dels centres docents privats no universitaris, per a impartir ensenyances de règim general.  
2. La resolució d'implantació i/o supressió d'ensenyances en centres educatius públics no universitaris.  
3. La resolució per la qual s'assigna o modifica la denominació específica dels centres educatius públics no universitaris.  
4. La resolució d'inici de les activitats i/o funcionament dels centres educatius públics de secundària.  
  
Tercer  
Es delega en la persona titular de la Subsecretaría:  
1. L'adopció d'acords sobre transferències i habilitacions de crèdits a què es referix l'article 36 del Text Refós de la Llei d'Hisenda Pública de la Generalitat Valenciana, aprovat per decret legislatiu de 26 de juny de 1991.  
2. Els actes de retenció de crèdit, autorització del gasto, disposició del crèdit, reconeixement de l'obligació i proposta de pagament, dins dels límits legals i pressupostaris de tots els capítols pressupostaris, sense perjuí d'aquells que estiguen delegats o desconcentrats en altres òrgans.  
3. L'autorització dels actes i propostes de documents comptables derivats de l'execució del pressupost d'ingressos, tant els de caràcter pressupostari com extrapressupostari, així com els corresponents a pagaments extrapressupostaris.  
4. La facultat de proposta i elevació dels expedients de modificació de crèdits a l'òrgan competent per a la seua aprovació, quan les normes pressupostàries així ho requerisquen.  
5. Les facultats quant a resolucions, actes i documents comptables en matèria de reconeixement i liquidació d'interessos de demora.  
6. La resolució de les reclamacions prèvies a la via judicial civil i laboral relatives a l'àmbit funcional d'esta conselleria.  
7. L'atorgament de l'autorització per a iniciar accions processals en nom de la Generalitat i que corresponguen a l'àmbit competencial de la conselleria.  
8. La proposta d'adscripció provisional a llocs de treball la forma de provisió dels quals siga la de lliure designació.  
9. La competència per a imposar les sancions dels apartats c, d i e de l'article 144 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.  
10. La resolució dels procediments administratius de responsabilitat patrimonial, a què es referix l'article 142 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que corresponguen a l'àmbit competencial d'esta Conselleria, així com la resolució dels recursos potestatius de reposició que s'interposen contra els actes administratius dictats en exercici de les facultats delegades.  
11. Els actes resolutoris corresponents a l'autorització de l'ús privatiu de béns immobles de domini públic i patrimonials afectes a la Conselleria d'Educació, Cultura i Esport.  
12. Els actes resolutoris relatius a l'autorització de l'atorgament de l'instrument jurídic per a possibilitar l'ús privatiu de part de béns immobles de domini públic de propietat municipal, en els centres d'educació infantil i primària que no siguen de titularitat de la Generalitat, exceptuant les sol·licituds d'autorització prèvia a la desafectació dels immobles i edificis públics escolars de propietat municipal, que es referix el Reial Decret 605/1987, de 10 d'abril, pel qual es regula el procediment d'autorització prèvia a la desafectació de béns de propietat municipal, conformement al procediment establit en este.  
13. Els actes que resolguen el procediment d'acceptació de la posada a disposició de béns immobles i drets sobre estos destinats a la construcció de centres d'educació infantil i primària, sense perjuí de les competències de la conselleria competent en matèria de patrimoni.  
  
14. La tramitació dels actes i resolucions administratives, econòmiques i financeres es deriven de l'execució del Pla Especial de Suport a la Inversió Productiva en Municipis.   
15. La firma de les propostes d'acord, projectes de decret del Consell, projectes de decret legislatiu, projectes de decret llei i avantprojectes de llei que hagen de sotmetre's a l'aprovació del Consell.  
  
Quart  
Es delega en les persones titulars de les direccions generals dins del seu àmbit competencial, els actes i documents de retenció de crèdit, autorització de gasto, disposició de crèdit, reconeixement d'obligacions i proposta de pagament, dins dels límits legals i reglamentaris, referits a la gestió de les transferències corrents i de capital.  
  
  
Quint  
Es delega en les persones titulars de les direccions territorials d'Educació, Cultura i Esport, dins dels límits legals, pressupostaris i del respectiu àmbit territorial, la tramitació de gastos del capítol I dels pressupostos d'esta Conselleria, corresponents al personal docent, així com la retenció de crèdit, autorització del gasto, disposició del crèdit, el reconeixement de l'obligació, la proposta de pagament i les corresponents propostes comptables.  
  
Sext  
Es delega en la persona titular de la Subdirecció General de Personal Docent la competència per a resoldre les declaracions de compatibilitat respecte del personal docent que presta servicis en centres docents públics no universitaris dependents de la Conselleria.  
  
Sèptim  
Es delega en la secretaria dels centres educatius públics de titularitat de la Generalitat autoritzats per a impartir Educació Secundària i Formació Professional, l'expedició del certificat acreditatiu d'haver superat el Nivell Bàsic d'idiomes de règim especial, conforme a l'article 8.2 de l'Orde 20/2011, de 24 d'octubre, de la Conselleria d'Educació, Cultura i Esport, per la qual es regulen les proves homologades per a l'obtenció del certificat de Nivell Bàsic de les llengües alemanya, francesa, anglesa i italiana, cursades per l'alumnat d'Educació Secundària i de Formació Professional de la Comunitat Valenciana.  
  
  
Octau  
Respecte de les facultats en matèria de contractació i de gestió economicopressupostària en esta matèria:  
1. Es delega en la persona titular de la Subsecretaria:  
a) L'exercici de les facultats ordinàries en matèria de contractació administrativa, dins dels límits legals i pressupostaris, així com els actes de retenció de crèdit, autorització del gasto, disposició del crèdit, reconeixement de l'obligació i proposta de pagament, de tots els capítols pressupostaris, sense perjuí de les facultats que en esta resolució, o en altres disposicions vigents, estiguen delegades o desconcentrades en altres òrgans de la Conselleria, i, en tot cas, les facultats ordinàries en matèria de contractació centralitzada.  
b) Les facultats en matèria de contractació de dret privat, així com els actes de retenció de crèdit, autorització del gasto, disposició del crèdit, reconeixement de l'obligació i proposta de pagament relatius a esta contractació.  
2. Es delega en les persones titulars de les secretaries autonòmiques, Subsecretaria i direccions generals, dins del seu respectiu àmbit funcional, l'exercici de les facultats en matèria de contractació administrativa, dels contractes menors que corresponguen a crèdits consignats en el capítol II, així com la retenció de crèdit, l'autorització del gasto, la disposició del crèdit, el reconeixement de l'obligació, la proposta de pagament i la firma de quants documents comptables siguen necessaris.  
  
3. Es delega en la persona titular de la Direcció General de Cultura, dins del seu àmbit competencial, l'exercici de les facultats en matèria de contractació administrativa, dels contractes que corresponguen a crèdits consignats en el capítol II, així com la retenció de crèdit, l'autorització del gasto, la disposició del crèdit, el reconeixement de l'obligació i la proposta de pagament i la firma dels documents comptables que siguen necessaris.  
4. Es delega en les persones titulars de les direccions generals dins del seu àmbit competencial l'execució, incloent-hi el reconeixement de l'obligació i la proposta de pagament, corresponent als contractes que corresponguen a crèdits consignats en el capítol II, inclosos tots els documents comptables associats, sense perjuí, tant del que disposa l'apartat 2 respecte als contractes menors, com aquells que en altres disposicions vigents estiguen delegats o desconcentrats en altres òrgans.  
  
5. Es delega en les persones titulars de les direccions territorials d'Educació, Cultura i Esport, en el seu respectiu àmbit territorial i dins dels límits legals i pressupostaris:  
a) L'exercici de les facultats en matèria de contractació administrativa, quan el pressupost no excedisca de l'import que estiga establit com a límit màxim dels pagaments per caixa fixa ni, en el cas que este fóra major del fixat per als contractes menors, sempre que el gasto corresponga a crèdits consignats en el capítol II dels pressupostos d'esta Conselleria i amb l'assignació prèvia del crèdit a la respectiva direcció territorial per l'òrgan competent, així com la retenció de crèdit, l'autorització del gasto, la disposició del crèdit i la proposta de pagament.  
  
b) L'exercici de les facultats en matèria de contractació, en relació amb l'adjudicació del servici de bar-cafeteria, amb servici o sense de restaurant, servici de fotocopiadores, menjador escolar i tots aquells que siguen necessaris per a un funcionament correcte dels distints centres o dependències pertanyents a esta Conselleria.  
  
Nové  
Respecte del sistema de bestretes de caixa fixa:  
1. Es delega la competència per a la retenció dels crèdits de les caixes pagadores en la persona titular de la Subsecretaria.  
2. Es delega l'exercici de la competència per a l'aprovació i execució dels gastos, incloent-hi el pagament, en els titulars dels òrgans superiors i directius, així com en les persones titulars de les direccions territorials corresponents, llevat que afecte bestretes de caixa fixa relatives al programa 421.20, Administració de Personal i Relacions Sindicals, que es delega en el subdirector General de Personal Docent.  
  
3. Quant a la realització dels documents comptables necessaris per a la imputació pressupostària dels pagaments correspon a:  
a) Les secretaries autonòmiques, Subsecretaria i direccions generals, la firma dels documents comptables que siguen necessaris per a la imputació pressupostària dels pagaments realitzats a través del sistema de bestretes de caixa fixa en el seu respectiu àmbit funcional.  
b) Les direccions territorials, la firma dels documents comptables que siguen necessaris per a la imputació pressupostària dels pagaments realitzats a través del sistema de bestretes de caixa fixa per part de les habilitacions de pagaments adscrites a les direccions territorials.  
c) La Subdirecció General de Personal Docent, la firma dels documents comptables que siguen necessaris per a la imputació pressupostària dels pagaments realitzats a través del sistema de bestretes de caixa fixa per part de les habilitacions de pagaments adscrites a l'esmentada Subdirecció General.  
  
Deu  
1. En cas d'absència, vacant o malaltia dels titulars dels òrgans superiors o directius de la Conselleria, les competències delegades seran exercides segons el que preveu el Reglament Orgànic i Funcional de la Conselleria d'Educació, Cultura i Esport.  
2. En cas d'absència, vacant o malaltia del director o directora territorial, les competències delegades seran exercides pel secretari o secretària territorial.  
  
Onze  
1. Esta delegació de competències podrà ser revocada en qualsevol moment per l'òrgan delegatori, d'acord amb l'article 63.5 de la Llei 5/1983, de 30 de desembre, de la Generalitat, del Consell.  
2. La delegació de competències que s'efectua a través d'esta resolució s'entén sense perjuí que en qualsevol moment la persona titular de la Conselleria d'Educació, Cultura i Esport puga advocar el coneixement i resolució dels assumptes que estime oportuns, en els termes i amb els requisits que establix l'article 14 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
  
Dotze  
Sempre que es faça ús d'esta delegació de competències, s'haurà de fer constar expressament en la resolució o acte que s'adopte, i es consideraran dictats per l'òrgan delegatori, sense que siga possible la delegació de competències delegades.  
  
Tretze  
Les propostes de contractació i dels actes de contingut econòmic que es deleguen, podran ser formulades pels caps de les unitats administratives gestores dels expedients respectius.  
  
Catorze  
Queden sense efecte la Resolució de 20 d'abril de 2012 (DOCV 6763, 27.04.2012), de la consellera d'Educació, Formació i Ocupació, sobre delegació de competències en determinats òrgans de la Conselleria d'Educació, Formació i Ocupació, així com les altres disposicions del mateix rang o d'un rang inferior s'oposen al que establix la present resolució i la Resolució de 23 d'octubre de 2009, de la consellera de Cultura i Esport, per la qual es deleguen determinades atribucions en els òrgans superiors i directius del departament.  
  
Quinze  
Esta resolució de delegació de competències produirà efectes a partir de l'endemà de la publicació en el Diari Oficial de la Comunitat Valenciana.  
  
Contra este acte, que posa fi a la via administrativa, podran els interessats interposar recurs contenciós administratiu en el termini de dos mesos, a comptar de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establixen els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o potestativament, recurs de reposició davant d'este mateix òrgan, en el termini d'un mes, computat en els termes ja referits, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, sense perjuí que els interessats puguen interposar-ne qualsevol altre que estimen procedent.  
  
València, 26 de març de 2013.- La consellera d'Educació, Cultura i Esport: María José Catalá Verdet.